b'\n_START_ARTICLE_\nDirk Raudies\n_START_PARAGRAPH_\nDirk Raudies (s. 17. kes\xc3\xa4kuuta 1964 Biberach an der Ri\xc3\x9f) on saksalainen entinen ratamoottoripy\xc3\xb6r\xc3\xa4ilij\xc3\xa4. H\xc3\xa4n voitti 125cc-luokan maailmanmestaruuden vuonna 1993._NEWLINE_Ennen MM-sarjaan siirtymist\xc3\xa4 Raudies ajoi Castrol cupissa vuosina 1986-87 ja Euroopan mestaruussarjaa vuosina 1988-1989. Saksan mestaruuden h\xc3\xa4n voitti vuonna 1990. 125-kuutioisten MM-sarjassa Dirk Raudies ajoi Hondalla kausina 1989-1997 117 osakilpailua. H\xc3\xa4nen paras kautensa oli 1993, jolloin h\xc3\xa4n voitti maailmanmestaruuden, yhdeks\xc3\xa4n osakilpailua ja otti kuusi paalupaikkaa._NEWLINE_Dirk Raudies on koulutukseltaan koneasentaja ja CNC-ohjelmoija. H\xc3\xa4n toimi vuosina 2004-2008 Eurosportin saksankielisten l\xc3\xa4hetysten moottoripy\xc3\xb6r\xc3\xa4ilykommentaattorina.'